ত্রাণ সহায়তার আহ্বান জানানোর পাশাপাশি এক্ষেত্রে বিভিন্ন রাষ্ট্র ও প্রতিষ্ঠানের আশানুরূপ সাড়া না পাওয়ার বিষয়টিও তুলে ধরেছে আইওএম। সংস্থাটি জানিয়েছে, ২০১৮ সালের ডিসেম্বরের মধ্যে কক্সবাজারের শিবিরগুলোতে অবস্থানরত রোহিঙ্গাদের জন্য ১৮২ মিলিয়ন মার্কিন ডলার সাহায্যের আহ্বান জানিয়েছিল তারা। এর মধ্যে মাত্র ৩১ মিলিয়ন ডলার পাওয়া গেছে। এখনো আরো ১৫১ মিলিয়ন ডলার ঘাটতি রয়েছে। এ ছাড়া জাতিসংঘের গঠিত ৯৫১ মিলিয়ন ডলার তহবিলের মাত্র ৯ শতাংশ এখন পর্যন্ত পাওয়া গেছে। এ অবস্থাকে হতাশাব্যঞ্জক বলেছে সংস্থাটি।